CELEX: C2007/042/61
Language: et
Date: 2007-02-24 00:00:00
Title: Kohtuasi T-401/06: 28. detsembril 2006 esitatud hagi — Brosmann Footwear (HK) jt versus nõukogu

24.2.2007   
            
            
               ET
            
            
               Euroopa Liidu Teataja
            
            
               C 42/34
            
         28. detsembril 2006 esitatud hagi — Brosmann Footwear (HK) jt versus nõukogu
   (Kohtuasi T-401/06)
   (2007/C 42/61)
   Kohtumenetluse keel: inglise
   Pooled
   
      Hagejad: Brosmann Footwear (HK) Ltd (Kowloon, Hong Kong), Seasonable Footwear (Zhong Shan) Ltd (Banfu, Hiina), Lung Pao Footwear (Guangzhou) Ltd (Guangzhou, Hiina), Risen Footwear (HK) Co. Ltd (Kowloon, Hong Kong) (esindajad: advokaadid L. Ruessmann ja A. Willems)
   
      Kostja: Euroopa Liidu Nõukogu
   Hagejate nõuded
   
               —
            
            
               Tühistada nõukogu määrus (EÜ) nr 1472/2006 ulatuses, milles sellega kehtestatakse hagejate ekspordile dumpinguvastane tollimaks;
            
         
               —
            
            
               mõista kohtukulud välja nõukogult.
            
         Väited ja peamised argumendid
   Käesoleva hagiga paluvad hagejad tühistada vaidlustatud määrus ulatuses, milles sellega kehtestatakse dumpinguvastane tollimaks nende ekspordile Euroopa Liitu. Hagi aluseks on järgmised asjaolud:
   
               —
            
            
               nõukogu määruse (EÜ) nr 384/96 kaitse kohta dumpinguhinnaga impordi eest (edaspidi “algmäärus”) artikli 2 lõike 7 punkti b ja artikli 9 lõike 5, GATTi artikli VI, samuti mittediskrimineerimise, nemo auditur ja õiguspärase ootuse põhimõtete rikkumine, kuna ühenduse institutsioonid ei ole vaadanud eraldi läbi iga turumajandusliku kohtlemise (edaspidi “MET”) ja individuaalse kohtlemise (edaspidi “IT”) taotlust;
            
         
               —
            
            
               algmääruse artiklite 18 ja 20 ning hagejate kaitseõiguste rikkumine, kuna ühenduse institutsioonid on jätnud hagejatele teatamata MET ja IT taotluste menetlemise tulemustest;
            
         
               —
            
            
               ilmne hindamisviga ja algmääruse artikli 5 lõike 4 rikkumine selle hindamise osas, mis puudutab ühenduse tootjate seisukohta uurimise toetamise kohta, algmääruse artikli 1 lõike 4 rikkumine, mis puudutab toote mõiste ulatust, algmääruse artikli 17 ja EÜ artikli 253 rikkumine, mis puudutab eksportivate tootjate valimi valikut, algmääruse artikli 3 lõike 2 ja EÜ artikli 253 rikkumine, mis puudutab kahju tuvastamist, algmääruse artikli 3 lõike 2 rikkumine, mis puudutab dumpinguhinnaga impordi ja kahju vahelise põhjusliku seose hindamist ja viimasena algmääruse artikli 9 lõike 4 rikkumine, mis puudutab kahju hüvitamise taseme arvestamist.